ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ԵՎ ԳՆՄԱՆ ԳՈՐԾԸՆԹԱՑԻ ԿԱԶՄԱԿԵՐՊՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐ ՍԱՀՄԱՆԵԼՈՒ ՄԱՍԻՆ»  ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	
	1. [bookmark: _GoBack]ՀՀ ֆինանսների նախարարություն
	20.08.2026 թ.

	
	N  01/34-3/22044-2026

	Նախագծով առաջարկվում է «Սպորտի կառավարման կենտրոն» ՓԲԸ-ին  թույլատրել Միջոցառման համար կազմակերպվող գնման գործընթացի շրջանակում նախատեսել պայմանագրի 50 տոկոսի չափով կանխավճար, ինչպես նաև բացառություն սահմանել ՀՀ կառավարության 04.05.2017թ. N 526-Ն որոշմամբ հաստատված կարգի 71-րդ կետի 1-ին ենթակետի զ պարբերության պահանջների նկատմամբ (կարգավորումը վերաբերում է մասնակցի կողմից որակավորման և պայմանագրի (կանխավճարի) ապահովումներ ներկայացնելուն):
Այդ կապակցությամբ հայտնում ենք, որ՝ 
- Բացահայտման  կարիք  ունի ընդհանուր կանոններով սահմանված 30 տոկոսից  ավել՝ 50 տոկոս կանխավճար հատկացնելու անհրաժեշտության հանգամանքը,
- Վերոնշյալ կարգի 21-րդ կետի 1-ին ենթակետի «ժ» պարբերության համաձայն պատվիրատուն կարող է մասնակցի նկատմամբ սահմանել որակավորման չափանիշներ, ինչի պարագայում կիրառելի չէ որակավորման ապահովում պահանջելու պայմանը: Նշվածով պայմանավորված՝ առաջարկում ենք Նախագծից որպես ավելորդ դրույթ հանել որակավորման ապահովման չկիրառմանը վերաբերող պայմանը,
- Նախագծի ընդունումը հիմնավորող փաստաթղթում բացահայտված չէ, թե պատվիրատուն ինչպես է ապահովելու պայմանագրի և կանխավճարի ապահովման պայմանները չկիրառելու դեպքում առաջանալիք հնարավոր ռիսկերի կառավարումը:
	Ընդունվել է ի գիտություն:
Խմբագրվել է նախագծի 3-րդ կետը: Հանվել է որակավորման ապահովման չկիրառմանը վերաբերող պայմանը:
Հաշվի առնելով հարցի հրատապությունը՝ աշխատանքները ժամանակին և պատշաճ մակարդակով կազմակերպելու համար անհրաժեշտություն է առաջացել նախագծով նախատեսել նման կարգավորում:


	- Նախագծի հիմնավորման համաձայն՝ հատկացվող գումարի մեջ ներառված չէ ԱԱՀ-ի գումարը և ԿԳՄՍ նախարարության կողմից վերջնական հաշվետվությունն ընդունելուց հետո կարող է առաջանալ պահուստային ֆոնդից լրացուցիչ ֆինանսական հատկացումների անհրաժեշտություն, որը լրացուցիչ հիմնավորման կարիք ունի:

	Ընդունվել է ի գիտություն:
Կնքված պայմանագրով նախատեսված հաշվետվությունների ներկայացումից և ընդունումից հետո միայն հնարավոր կլինի հաշվարկել ՀՀ պետական բյուջե վճարվելիք ԱԱՀ-ն, որը ևս նախատեսվում է տրամադրել պետական բյուջեի միջոցների հաշվին: 

	- Ներկայացված չէ Նախագծին կից նախահաշիվներում ներառված առանձին ծախսատեսակների գծով հաշվարկները, ծախսերի գնագոյացման վերաբերյալ տեղեկատվությունը:
	Ընդունվել է:
Կից ներկայացվում է պահանջվող տեղեկատվությունը:

	2. ՀՀ արտաքին գործերի նախարարություն
	17.08.2026 թ.

	
	N  1111/42071-26

	Հայտնում ենք, որ Հայաստանի Հանրապետության արտաքին գործերի նախարարությունը «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի Հայաստանի հանրապետության 2026 թվականի պետական բյուջեի կատարումն ապահովող միջոցառումների մասին N 1910-Ն որոշման մեջ փոփոխություններ ու լրացումներ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին Հայաստանի Հանրապետության Կառավարության որոշման նախագծի վերաբերյալ առաջարկություններ ու դիտողություններ չունի:
	Ընդունվել է ի գիտություն:


	3. ՀՀ արտաքին գործերի նախարարություն
	18.08.2026 թ.

	
	N 1111/42311-26

	Հայտնում ենք, որ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» ՀՀ կառավարության որոշման նախագծի վերաբերյալ կարծիքը ՀՀ կրթության, գիտության, մշակույթի և սպորտի նախարարություն է ներկայացվել ՀՀ արտաքին գործերի նախարարության՝ 2026 թվականի օգոստոսի 17-ի 1111/42071-26 թվակիր գրությամբ:
	Ընդունվել է ի գիտություն:


	4. ՀՀ արդարադատության նախարարություն
	18.08.2026 թ.

	
	N /27.3.2/43979-2026

	1․ «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու և Հայաստանի Հանրապետության կրթության, գիտության, մշակույթի և սպորտի նախարարությանը գումար հատկացնելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 2-րդ կետով նախատեսվում է թույլատրել «Սպորտի կառավարման կենտրոն» փակ բաժնետիրական ընկերությանը Միջազգային բազմօրյա խմբային հեծանվաերթ միջոցառման կազմակերպման և անցկացման համար կազմակերպվող գնման գործընթացի շրջանակում նախատեսել պայմանագրի 50 տոկոսի չափով կանխավճար, չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 32-րդ կետի 5-րդ ենթակետի պահանջները:
Իսկ Նախագծի 3-րդ կետով նախատեսվում է թույլատրել «Սպորտի կառավարման կենտրոն» փակ բաժնետիրական ընկերությանը Միջազգային բազմօրյա խմբային հեծանվաերթ միջոցառման կազմակերպման և անցկացման համար կազմակերպվող գնման գործընթացի շրջանակում ընտրված մասնակցից չպահանջել որակավորման և պայմանագրի (կանխավճարի) ապահովում՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի 71-րդ կետի 1-ին ենթակետի զ պարբերության պահանջները:
Սույն դեպքում, պայմանագրի և (կամ) որակավորման ապահովման պայմանը սահմանված է «Գնումների մասին» օրենքի 35-րդ հոդվածով, ուստի գտնում ենք, որ Նախագծի 3-րդ կետի կարգավորումն ունի վերանայման կարիք, նկատի ունենալով Նախագծի նախաբանում որպես լիազորող նորմ նշված Հայաստանի Հանրապետության կառավարության 2017 թվականի մայիսի 4-ի N 526-Ն որոշման (այսուհետ՝ Որոշում) Հավելված 1-ի 3-րդ կետը, համաձայն որի՝  յուրաքանչյուր առանձին դեպքում, հիմնավորելով գնման գործընթացի առանձնահատկությունը, պատվիրատուն կարող է դիմել Հայաստանի Հանրապետության կառավարությանը (սահմանված կարգով ներկայացնելով համապատասխան Հայաստանի Հանրապետության կառավարության որոշման նախագիծ)` հայցելով վերջինիս թույլտվությունը՝ գնումն իրականացնել առանց սույն կարգով սահմանված պայմաններից մեկի կամ մի քանիսի պահպանման՝ կիրառելով կամ չկիրառելով դրան փոխարինող այլ պայման (պայմաններ):
Այս դեպքում, Հայաստանի Հանրապետության կառավարությունը, հաշվի առնելով գնման գործընթացի առանձնահատկությունը, կարող է որոշում կայացնել, թույլատրելու պատվիրատուին կազմակերպելու գնման գործընթացը՝ առանց սույն կարգով սահմանված պայմաններից մեկի կամ մի քանիսի պահպանման, անհրաժեշտության դեպքում, կիրառելով դրան փոխարինող այլ պայման (պայմաններ):
Սույն կետը չի վերաբերում ինչպես սույն կարգի 32-րդ կետի 1-ին ենթակետի «թ» պարբերությամբ և 43-րդ կետով նախատեսված, այնպես էլ այն դեպքերին, երբ պայմանը (պայմանները) սահմանված է օրենքով կամ բխում է օրենքի պահանջից:
Ընդ որում, սույն կետով նախատեսված պայմանը կարող է կիրառվել, եթե հրապարակված կամ մասնակցին տրամադրված չէ հրավեր, բացառությամբ գնումն օրենքի 23-րդ հոդվածի 1-ին մասի 1-ին կետի հիման վրա կազմակերպվելու դեպքի:
Այսպես, Նախագծի 3-րդ կետից բխում է, որ նախատեսվում է իրականացնել մեկ անձից գնում։ Իսկ «Գնումների մասին» օրենքի 23-րդ հոդվածի 1-ին մասի համաձայն՝ գնումը կարող է կատարվել մեկ անձից, եթե`
1) գնման ենթակա ապրանքը, աշխատանքը կամ ծառայությունը հնարավոր է ձեռք բերել միայն մեկ անձից, որը պայմանավորված է նրա հեղինակային և հարակից իրավունքներով, հատուկ կամ բացառիկ իրավունքի առկայությամբ.
2) արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և, արտակարգ կամ չնախատեսված այլ իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել.
(...)
4) գնման գինը չի գերազանցում գնումների բազային միավորը.
5) գնումն իրականացվում է Հայաստանի Հանրապետության տարածքից դուրս:
Սույն դեպքում, Նախագծի հիմնավորմամբ որևէ անդրադարձ չի կատարվում գնման գործընթացին, դրա առանձնահատկությանը, առաջացած խնդիրներին, ինչի պարագայում հնարավոր չէ անդրադառնալ Նախագծի 2-րդ և 3-րդ կետերի անհրաժեշտության հարցին։ Նշվածից ելնելով՝ անհրաժեշտ է Նախագիծը լրացուցիչ հիմնավորել։
	Ընդունվել է ի գիտություն:


	2․ Նախագծի 2-րդ և 3-րդ կետերը հաշվի առնելով անհրաժեշտ է նաև խմբագրել Նախագծի վերնագիրը, քանի որ դրանում գնման գործընթացի վերաբերյալ որևէ նշում չկա։
Բացի այդ, Նախագծի 3-րդ կետում «զ» տառն անհրաժեշտ է նախատեսել չակերտների մեջ։
	Ընդունվել է:
Խմբագրվել է նախագծի վերնագիրը, ինչպես նաև կատարվել է համապատասխան փոփոխություն տեքստում:



